Suomalainen lääkeautomaattien kehittäjä sai 8 miljoonan euron rahoituksen Euroopan investointipankilta – Henkilöstön määrä pian +300% ? - T&T
21.3.2016 klo 13:31
Suomalainen lääkeautomaattien kehittäjä sai 8 miljoonan euron rahoituksen Euroopan investointipankilta – Henkilöstön määrä pian +300% ? NewIcon
EIP:n Jan Vapaavuori ja NewIconin Ossi Parviainen allekirjoittavat sopimuksen kahdeksan miljoonan euron lainasta.
Euroopan investointipankki on myöntänyt kahdeksan miljoonan euron rahoituksen kuopiolaiselle NewIconille lääkelogistiikan kehittämiseen ja innovointiin. Yrityksen uudet automaatioratkaisut helpottavat hoitohenkilökunnan työtä lääkehuollon jokaisessa vaiheessa apteekeissa ja sairaaloissa.
NewIcon on nopeasti kasvava terveysteknologia-alan yritys. Se valmistaa sairaaloille ja apteekeille automaatioratkaisuja, joiden teknologia perustuu robotiikkaan ja teolliseen internetiin. NewIcon käyttää EIP:n lainarahoituksen lääkehuollon kokonaisautomaation ratkaisujen kehittämiseen ja tuottamiseen. Rahoitus mahdollistaa apteekkien keräilyvarastoautomaattien ja sairaaloiden älylääkekaappien jatkokehittämisen. EIP:n rahoituksella kehitetään myös suonensisäisten lääkkeiden valmistusrobotteja sekä uudenlaisia lääkehuollon ohjelmistoja.
Rahoitus toteutetaan innovatiivisille kasvuyrityksille suunnatuilla uuden sukupolven rahoitusinstrumenteilla InnovFin-ohjelmasta, ja sen tukena on EU:n tutkimus- ja innovaatiorahoitusohjelma Horisontti 2020. InnovFin-tuoteperheen midcap-kasvurahoitus-instrumentin tavoitteena on parantaa riskirahoituksen saantia midcap-yritysten ja pk-yritysten tutkimus- ja innovaatiohankkeille. Tätä EIP:n rahoitustukea ovat aiemmin saaneet Suomessa Rovio ja Kiosked. – Midcap-yrityksillä on tärkeä rooli Euroopan kilpailukyvyn, työllisyyden ja kasvun vauhdittajina. InnovFin-tuoteperheen instrumenteilla tuetaan sellaisia midcap-yrityksiä, jotka osoittavat jatkuvasti erityisen vahvaa innovointikykyä. NewIcon on nopeasti kasvava innovatiivinen yritys, jolla on vahvat kasvumahdollisuudet, ja siksi se on ihanteellinen ehdokas tähän ohjelmaan, Suomen rahoitustoiminnasta vastaava EIP:n varapääjohtaja Jan Vapaavuori sanoo NewIconin tiedotteessa.
– Ratkaisumme ovat vastaus terveydenhuollon yhä merkittävämpään globaaliin haasteeseen, eli väestön ikääntymiseen, minkä takia lääkkeitä käytetään koko ajan enemmän ja hoitohenkilökunnan resurssit ovat kovilla. Automaation käyttö on lääke potilasturvallisuuden parantamiseen. Olemme panostaneet tuotekehitykseen ja se on alkanut tuottaa tulosta. Meillä on hihassa vielä monta uutta ässää, joilla voimme haastaa kansainväliset kilpailijamme, NewIconin toimitusjohtaja Ossi Parviainen kertoo.
Henkilökuntaa NewIconilla on tällä hetkellä runsaat 50, ja henkilöstön lukumäärän odotetaan nelinkertaistuvan seuraavien kolmen vuoden aikana. Henkilökuntaa palkataan myös ulkomaisiin toimipisteisiin, joista ensimmäinen perustettiin Britanniaan alkuvuodesta 2016. Suunnitelmissa on perustaa seuraavaksi omat toimipisteet kaikkiin Pohjoismaihin.
Kotimainen pilvi tulee apteekkeihin: "Elämme kasvukautta"
Jo 40 suomalaista apteekkia käyttää pd3-tietojärjestelmää. Järjestelmän rakentaja Pharmadata on kehittänyt Microsoft-teknologioiden päälle ratkaisun, joka tallentaa apteekkien käsittelemät asiakastiedot Suomeen.
Aukeavatko Iranin markkinat? – Apteekkitekniikka porttina Lähi-itään
Kuopiolainen NewIcon Oy pääsi Lähi-idän apteekkimarkkinoille.
Maailman ensimmäinen robottityökaveri pääsee ihmisten pariin Suomessa
ABB esittelee tänään maailman ensimmäisen ihmisen kanssa työskentelevän robotin suurelle yleisölle.
Ranteita rasittava homma robotin huoleksi – Keski-Suomen keskussairaala siirtyy automaatioon
Kuopiolainen NewIcon toimittaa Keski-Suomen sairaanhoitopiirin sairaala-apteekkiin kansainvälisesti ainutlaatuisen IV ICON -robotin. S